
ZVINOTENDERWA NEKEREKE 

1. BHAIBHERI
Tinotenda mukufemerwa naMwari kwemagwaro matsvene nesimba rawo uye kushaya mhosho kwebhaibheri pane zvarinotaura nekuvimbika kwaro pane zvarinotema. Kukwana kwaro pane zvarinotipa nekugutsa pakukwanisa kwaro (2 Tim 3:16, 2 Pet 1:21)

2. Mwari umwe chete wechokwadi
Tinotendera mukuvepo kwaMwari umwe chete wechokwadi Elohim musiki wepasi rose, asingatsananguriki asi anoratidzwa saMwari vatatu –Baba, Mwanakomana naMweya Mutsvene  vamwe chete muchigariro, mune zvavari nemaitiro SaMasimbaose, Muziviwezvose, Aripesepese Gen1:1; Mt 3:16-17; 1John 5:7)

3. KUIPA KWEUNHU HWEMUNHU
Tinotenda kuti munhu wese akatadza, akatadza kusvika pakubwinya kwaMwari uye akafanirwa nekutongwa kusingaperi, zve anoda kutendeuka nekuzvarwa kutsva (Gen 3:1-19, Isa53:6, Act2:38, 17:30)

4. MUPONESI
Tinotenda kuti kuda kwemunhu muponesi kwakazadziswa mumunhu Jesu Kristu nekuda kwehuMwari , kuzvarwa nemhandara, kusatadza, rufu rwekuripira matadzo, kumuka kuvakafa nekukwira kudenga, kugara kwake achingotireverera uye kudzoka kwake rwepiri(John 8:46; Acts 2:36, Col 1:15, 2Cor5:19, ROM3:25, Phil 2:9-11, 1 Thes 4: 16-17, Rev 22:20)


5. KUTENDEUKA / KUREGERERWA NEKUNATSWA
Tinotenda kuti munhu wese anofanira kutendeuka. Kureurura zvivi pamberi paMwari, kutenda murufu rwaIshe Jesu Kristu kuti agoregererwa pamberi paMwari. Tinotenda mukunatswa kwevatendi  kuburikidza  nekushanda kwaMweya Mutsvene nechipo chaMwari cheupenyu husingaperi( Luke 15:7; Act 2:38, Rom 5:16; 1Cor 1:30, 1 Thes 4:3)

6. Maitiro erubhabhatidzo nechidyo chaIshe
Tinotenda mumaitiro erubhabhatidzo rwekunyikwa mumvura mushure mekupupura kweatendeuka, ava kuzvipindurira ane makore gumi namatatu kana kupfuura (Luke 3:21;Mrk 16:16) Zvinofanira kujekeswa kuti vacheche nevapwere havabhabhatidzwe asi vanokumikidzwa kunaShe  (Luke 2:22-24, 34, Mk 10:16. Tinotenda mumaitiro eChidyo chaShe anofanira kuitwa (Lk 22:19-20, Matt 26:21-29, Acts 20:7) 


7. Rubhabhatidzo, zvipo nechibereko chaMweya  Mutsvene
Tinotendera mukubhabhatidzwa namweya mutsvene kwevatendi nezviratidzo zvichitevera, kushanda kwezvipo uye kuratidzira kwechibereko chaMweya Mutsvene muupenyu hwavo (1 Cor 12: 18-31, Mk 16: 17, Acts 2:4, Gal 5:22)

8. Upenyu huchauya
Tinotenda mukumutswa kuvakafa kwevakatendeuka nevasina kutendeuka. Avo vakatendeuka  vachimutsirwa upenyu husingaperi avo vasina kutendeuka vachimutsirwa kutongwa (Jn5:28-29, Dan 12:2, Ro2:7, 6:23, 1Jn1:1,2) 

9. Zvegumi nemipiro
Tinotenda kuti Bhaibheri rinodzidzisa zvakajeka vatendi kubvisa zvegumi kubva pane zvavanowana uye kupa mipiro kunaShe sekuda kwavo kuti umambo hwaMwari husimudzirwe.Tinotenderazve kuti Mwari anoropafadza anopa nemufaro. (Mal3:10, 2Cor8:7, Heb7:1-4, Acts20:35)

10. Kuporeswa naMwari
Tinotenda kuti kuporeswa kweurwere nezvirwere kwakapihwa kuvanhu vaMwari nekuroverwa kwaIshe Jesu. (Is 53:4-5, Mat8:7,17, Mrk 16:18, James 5:14-16, Lk 13:1-16). 
Asi kereke haipokani nekutsvaga rubatsiro rwavanachiremba vakadzidzira basa ravo.

11. Wanano neupenyu wemhuri
Tinotendera wanano semubatanidzwa wakavambwa nekugadzwa naMwari kweupenyu hwavo hwose mukunzwanana kwakanyanya pakati pemurume nemudzimai semukadzi wake sezvazvakasikwa zvakaitwa.Tinotenda kuti Mwari vakavamba wanano kuitira kufambidzana paupenyu ,kubarwa kwevana nekukudza  vana muhuMwari kutiwo vana vawane rudo , kukudzwa munhaka yekutenda.Gen 2:18,21-25 ,Mathew 19:4-6 , 1 Cor 7:1-2. 
Mhuri ndiwo mhongo ,panotenderera kereke ,nharaunda ,ndudzi nenyika yose.
Mhuri inotungamirirwa naJesu uye ine zvinangwa ,inobatawo kereke ,nharaunda nerudzi rwose nekuraudzira.
Tinofanira kuedza nepose patinogona kuvaka wanano nemhuru dzakasimba kuti tive neugaro hwevanhu hunopembedzwa.

